
Реч аутора 


Ако држите у руци овај каталог, значи да сте услишили нашу жељу и 
закорачили у време о коме се ништа или само у фрагментима по- 
нешто знало. Било је то време напретка, градитељског заноса, духо- 
вног опоравка, вере да се стварност може мењати и да ће будућност 
бити боља од садашњости. 

Том и таквом Лесковцу печат су дали истински велики људи, без об- 
зира да ли су отварали фабрике, правили биоскопе, кафане, локалне 
новине, келнерисали, организовали карневале, соколске дружине, 
певачка друштва, или су само својим присуством свему претходном 
подарили сврху. 

Из поштовања према њима и осећања дубоке припадности Ле- 
сковцу скинули смо прашину са музејских архива, заборављених 
магацина, породичних албума, призвали сећања ретких актера и 
многобројних наследника, да би вам са поносом представили ЗЛАТ- 
НО ДОБА ЛЕСКОВЦА. 


Аушори 

Увод 


Између два светска рата, Лесковац је од оријенталне вароши из- 
растао у модеран индустријски град. Због динамичног развоја и 
бројних текстилних фабрика добио је назив - „српски Манчестер". 
Укупно богатство града ценило се на више стотина милиона дина- 
ра и сматрало се да Лесковац може да исхрани још седам других 
градова. 

Развијена просвета, културни живот, издаваштво, здравство, спорт- 
ске активности, давало је Лесковцу физиономију модерног града. 

Убрзана индустријализација, профилисање класа и појава грађан- 
ских партија интензивирале су политичка збивања, борбу странака 
на изборима, донеле бројне и масовне радничке штрајкове. 

Европски ритам живота полако је потискивао балканску учмалост. 

Истовремено, Лесковац задржава спољашни изглед мешавине тур- 
ске касабе и модерних вишеспратних грађевина. Кривудави сокаци, 
са или без турске калдрме, уливали су се у главну улицу са новом 
коцком и монументалним палатама. Од турске џамије за неколико 
минута стизало до старе Оџаклије и нове Саборне цркве. 

Било је то време када је почео у најбољем светлу да се кристалише 
јединствени лековачки дух, пун супротности, а довољно широк да 
пригрли старинске ркмаче и реденготе, једнако као помодне фрако- 
ве од енглеског штофа, старе занате који полако нестају, блистава 
заступништва Citroena и Pfafa, мрачне кафане на прилазима граду, 
са шталама у дворишту за сељаке и њихову стоку, а у центру европ- 
ски модеран хотел „Костић“, са елитним забавама, баловима, опере- 
тама и позоришним представама, концертима и пројекцијама тон 
филма. Јуче и сутра сударали су се у слојевитом Данас! 

Лесковачка 

чаршија 


ЛЕСКОВАЧКА ЧАРШИЈА 


Разгледница са 
репрезентативним 
грађевинама из међуратног 
Лесковца 


Улица краља Петра I 

I Улица Краља Александра 




I Tpr код Споменика и хотел 
„Костић" 


Улица краља Петра II, 
(поред реке) 

















































































ЛЕСКОВАЧКА ЧАРШИЈА 



Улица Војоводе Бојовића Лесковачка чаршија формирала се од железничке стани- 

це према Хисару, дуж Нишког пута, са отвореним пија- 
цама (на Панађуришту, Житном, Главном код спомени- 
ка, а преко моста - Ужарском и Дрвном, и Марвеном на 
Нишком путу). Највећа концентрација трговачких, за- 
натских и угоститељских радњи била је у улицама Краља 
Петра, Краља Александра, Војводе Бојовића, Војводе 
Путника и Краља Милана. 

Централни део чаршије, на тргу око Споменика, био 
је место свих важних збивања и права позорница при- 
вредног и друштвеног прогреса онога времена. 

„Политика" је 1929. године писала: „Плуг је кафана у 
којој се индустријалци најрадије састају на партије сан- 
са, ћевапчиће газда Бурета и на калкулације". 

У хотелу „Париз“, на супротној страни од хотела „Плуг“, 
свраћали су на јутарњу кафу и читање новина, привеза- 
них на држачима од бамбусове трске, трговци и зана- 
тлије чије су се радње налазиле у близини. У вечерњим 
сатима ту су се окупљали чиновници и адвокати. 

Летње вечери многи су проводили у биоскопским ба- 
штама, где се филм гледао седећи за столом, уз ћевапчиће 
и хладне шприцере. Око Споменика је увек било веома жи- 
во: од пуног хотела „Костић" и околних кафана, одакле се 
редовно чула граја и песма - кретао је корзо. У две колоне, 
горе-доле, шетали су младићи и девојке, док ноге не за- 
боле или се не догоди толико прижељкивани поглед. 



Гости у сепареу хотела 
„Костић", Костадин Дине 
Митић, закупац хотела 
„Костић" (пети здесна) и 
Маргарита Димитријевић 
Дамић, модискиња, са 
пријатељима (четврта 
здесна) 1938. 

ЛЕСКОВАЧКА ЧАРШИЈА 


Сала хотела „Париз“ у време 
прославе славе св. 
Јевстарија Ловачког ■ 
удружења, 3. октобар 1927. I 
године I 



Лесковачке кафане су биле на изванредном гласу у он- 
дашњој краљевини. Број им се непрестано увећавао, што је 
био најбољи доказ да је клијентеле било у довољном бро- 
ју Распоређене у скоро свим деловима града, профилисане 
су сагласно потребама редовних посетилаца. У поједи- 
ним су се окупљали само трговци, у другим занатлије или 
радници, у најелитнијим богати индустријалци и тргов- 
ци. Свако је проналазио своју кафанску срећу. Мит који 
не застарева каже да су они са празним џеповима много 
боље славили од оних из чијих се џепова пресипало. 

Најгушћа концентрација кафана била је на главној 
чаршији око Споменика, у Улици краља Александра и на 
потезу од Кудељне до Дрвене пијаце. Према званичним 
статистичким подацима, 1928. године Лесковац је имао 5 
хотела: „Америка", „Костић", „Париз“, Плуг, „Солун“, 58 
кафана и 2 бифеа. За само три године, до 1931. године, 
било је већ 105 кафана. И кафане су биле огледало оп- 
штег прогреса. 

Најотменије кафане биле су у хотелима „Солун“, „Париз“, 
„Плуг“ и „Костић" у строгом центру града. У њима су сви- 
рали оркестри путујућих музичких група и омиљених ло- 
калних Рома. Тих година чувене лесковачке ћевабџије Буре 

и Гурман, у својим радњама у главној чаршији код Споме- Унутрашњост кафане 

„Пролеће" 

ника, почињали су да граде култ лесковачког роштиља. 

Многе лесковачке кафане биле су истовремено и „са- 
лони за забаву", са црвеним фењерима на улазу. 

Омиљене дестинације господе који уз „додатну услу- 
гу“ захтевају и дискрецију била су на потезу од Кудељне 
до Дрвене пијаце, а носиле су сасвим уобичајена имена 
„Балкан", „Призрен", „Шумадије", „Хисар“, „Гусла“ и „Порт 
Артур", „Океан“... 

Занатлије и трговци су својим производима, дућани- 
ма, трговачким умећем и сналажљивошћу, чинили душу 
лесковачке чаршије и свакодневног живота у њој. О ма- 
рифетлуцима и заврзламама које су се догађале током 
дана, ноћима се причало за кафанским столовима. Неке 
од сторија, дограђиване маштом приповедача, постале 
су легенда па се и данас препричавају. 

У Лесковцу је крајем двадесетих година 20. века било 
498 протоколисаних трговачких и 537 занатских радњи, 
са 349 шегрта и 809 помоћника. Од заната, у лесковачкој 
чаршији је било терзија (34), бравара (5), ћурчија (2), ка- 
занџија (9), колара (14), ковача (28), лимара (12) качара 
(lo) и сарача (з). Постојање кројача (26), обућара (47) ше- 

ЛЕСКОВАЧКА ЧАРШИЈА 


Ћевапџиница Влајка 
Милошевића Гурмана ул. 

Краља Петра 


„Касина Б. М. Ђермановић" 
Бранка Ђермановића на 
Вашаришту преко пута 
железничке станице, 1926. 



ширџија (i), сведочило је о тржишту које је још увек има- 
ло потребу за производима локалних занатлија, али и о 
продору градске моде која је потискивала мајсторе сео- 
ских одела - абаџија (4). 

Посебан статус у занатским и трговачким круговима 
Лесковца уживали су часовничари (6), књижари (3) и 

Месарско-кобасичарска 
радња Милана Петковића 
Дуре, у ул. Краља Петра 69, 
снимак 1930. 


штампари (6). Берберске (26) и фотографске(4) радње, 
осим основне намене, а у недостатку брзих електрон- 
ских медија, биле су поуздано место где се „варош" ин- 
формише о свим важним темама. То им је обезбедило и 
стратешки важно место у друштвеном, политичком, 
културном и спортском животу града. 



Гвожђарска радња Тома 
Станковић „Бока“ у Улици 
краља Александра (Шоп 
Ђокићеви локали) 

ЛЕСКОВАЧКА ЧАРШИЈА 


„Бакалска радња код 
Арапина” у Улици краља 
Алескандра (код некадашње 
„Мадере”) 


Трговина Христодора 
Сотировића - Бабичанског ■ 
у ул. Војводе Путника, 1934. I 
године I 


Фризерски салон за даме 
браће Петровић 

Апотека Благоја Марића у 
Нишкој улици 


| Трговина Јована X. 

Прокоповића и синова, 1936. 

Друштвени 

живот 


ДРУШТВЕНИ живот 


Друштвени живот обиловао је противуречностима про- 
истеклим из настојања да се искорачи из традиционал- 
ног паланачког живота, укорењеног у конзервативном 
патријархализму, ка новом духу времена који су доноси- 
ли индустријализација и свеукупни напредак све модер- 
нијег града. 

У Лесковцу су у рекордном року формиране многе 
институције, удружења и друштва и организоване број- 
не културне манифестације. Истовремено, био је то град 
са добро организованим школством и богатим спорт- 
ским животом. 

Поред три основне школе и пуне (реалне) гимназије, 
у Лесковцу су постојале и ниже стручне школе: Трговач- 
ка школа Лесковачке трговачке омладине, Вечерња му- 
шка занатска школа, Средња текстилна школа, Пољо- 
привредна школа, као и Воћни и лозни расадник ради 
унапређења пољопривреде. Лесковачка женска подру- 
жина имала је своју Раденичку школу, која је била једина 
женска професионална школа. За обуку женске деце 
основана је Домаћичка школа са зимским кусревима (5 
месеци) за сеоске девојке и летњим (з месеца) за градске. 

Биле су активне три певачке дружине - Бранко, Брат' 
ство и Бининки, 

На листи бројних удружења налазе се - Народни уни- 
верзитет, Месни одбор Друштва црвеног крста, Дру- 
штво пријатеља природе, Ловачко удружење, Стрељачка 
дружина, женска друштва „Књегиња Љубица", „Српска 
мајка“, „Женска подружина", хуманитарна („Потпора" и 
„Сироче"), туристичко (,Југ“), Аероклуб „Наша крила“, 
Велосипедско друштво „Вихор“, Коло јахача „Дубочица", 
Стег скаута, Читаоница Грађанске касине, Библиотека 
Друштва пријатеља Француске, Женска секцију Фидака, 
Удружење резервних официра и ратника, Добровољна 
ватрогасна чета, Удружење индустријалаца, трговаца и 
занатлија. Регитровано је било је и десет фудбалских 
клубова. 

Управа Женске подружине 
у Лесковцу (1892-1927) 
у време прославе 
45-годишњице оснивања, 1927. 





Чланови и чланице 
Соколског друштва у 
Лесковцу са старешином 
друштва Живком Д. 
Обреновићем, 1930. 



Лесковачка стрељачка 
дружина, обновљена 
28. августа 1927. 

























ДРУШТВЕНИ живот 



Са прославе ловачке славе 
Св. Јевстатија у хотелу 
Париз“, домаћин славе Воја 
Илић (седи први здесна) 3. 

октобар 1930. 


Добровољна пожарна 
дружина града Лесковца у 
дворишту општине са 
„првим ватрогасним 
аутомобилом", 1932. године 

Саставни део културног живота града у овом периоду 
били су и биоскопи. Током двадесетих повремено је ра- 
дило неколико биоскопа, углавном у просторијама ка- 
фана и хотела. Почетком 1925. године у Лесковцу су по- 
стојала четири јавна, односно кафанска биоскопа: кино 
„Славуј" биоскоп „Македонија" и биоскопи у хотелу 
„Круна“ и кафани „Штесел“. Почетком тридесетих, једи- 
на два права биоскопа у Лесковцу, „Славуј" и „Костић", 
наручују опрему за пројекцију тон-филмова. Готово у 
исто време, средином маја 1931, у два конкурентска био- 
скопа приказани су први тон-филмови: Tanlo љубави и 


„Олбој ожењених и 
неожењених С.К. „Момчило" 
Лесковац, о Ускрсу 1931. 
год.” (лево) 

Са „ваздушног крштења" 
на троседу „Косово", 
аеромитинг у Лесковцу, 

8. септембар 1935. (горе) 



Чланови Стега извидника и 
планинки са професором 
Величком Живковић, снимак 
испред зграде Гимназије, 
1930. 

ДРУШТВЕНИ живот 



Са дочека Ита Рине (трећа 
слева) у хотелу „Париз“, 
1933. године 


Љубавна парада, Године 1936. отвара се биоскоп „Кор- 
зо“ познат и као „Бердићев биоскоп" Љубитељи филмо- 
ва могли су да гледају филмове различитих жанрова, 
углавном америчке, немачке, италијанске и француске 
продукције. Најгледанији су били филмови комичног и 
љубавног садржаја. 

У периоду између два светска рата позоришна умет- 
ност у граду доживљава успон. У размени репертоара са 
другим позориштима у Србији, овдашња публика могла 
је, између осталог, да види великане српске сцене: До- 
брицу Милутиновића, у Шекспировом „Млетачком тр- 
говцу“ и „Отелу“, Жанку Стокић, Миливоја Живановића 
и друге. 

Лесковачко градско позориште основано је 1926. го- 
дине, а прву представу, „Смрт мајке Југовића", играло је 
у сали хотела „Париз“. Током двогодишњег постојања 
извело је преко 300 представа. Студенти су i934- године 
формирали Академско позориште; водио га је Бора Ди- 
митријевић, а радило је, са повременим прекидима, све 
до почетка Другог светског рата. Поред позоришних 
представа, приређивало је веселе вечери са скечевима, 
хорским рецитацијама и сценским сатиричним форма- 
ма политичког садржаја. 


2б 







ДОБу' 



'O.g.'OA: 



1 БИ0СК0П и кафана „Славуј", 
1936. године 



Позоришна представа „На 
прелу“, ученика Основне 
школе „Јован Цвијић", 
Божидар Ђорђевић Кукар 
у улози „ђеда“ (са брковима) 

ДРУШТВЕНИ живот 



Чланови Лесковачког 
градског позоришта, после 
извођења комада „Наша 
работа" Сретена Динића, 
фебруар 1927. 


Премијера позоришног 
комада „Ослобођење Косте 
Шљуке“ у извођењу Академ- 
ског позоришта, 1936. 



У Гимназији и основним школама постојала су и са 
успехом радила ђачка позоришта, којима су руководили 
наставници и учитељи. Својим радом дала су леп прилог 
драмском стваралаштву Лесковца. 

Позоришне представе су обично даване у сали или 
башти хотела. Публика је седела за кафанским столови- 
ма, а за време представе служена је вечера. 

ЗЛАТНО ДОБА 
ЛТСКОВНА^ 


’■■* J918-1941 


Забаве, одмор 
и разонода 


ЗАБАВЕ, ОДМОР И РАЗОНОДА 


Дечји маскенбал у 
организацији Женске 
подружине, на Покладе, 
19. фебруара 1931. (доле) 

Радмила Стевановић, 
мис вечери костимбала 1934. 

(десно) 


Одмах по завршетку Великог рата, под заједничким 
европским мотом „живот је јачи од сваке страхоте" и у 
Лесковцу је почело да се живи пуним плућима. Постоје 
бројни писани докази да су то биле „луде године" После 
година страдања, била је видљива грозничава жеља за 
животом и проводом, а узори су се тражили у тој толи- 
ко привлачној и богатој Европи. 

Најчешћа забава Лесковчана било је приређивање 
кућних седељки на којима се играло уз звуке „портабал" 
(ручног) грамофона. 

Балови су били омиљена забава имућнијих Лесков- 
чана. Гала балови и соареа организовани су за божићне 
и ускршње празнике, каткад за Благовести и Духове, 
а изузетно и другим поводима. Најотменији балови, у 
организацији Друштва пријатеље Француске и Леско- 
вачке трговачке омладине, одржавани су у хотелу „Плуг“, 
до 1928. године, а после тога у новосаграђеном хотелу 
„Костић". 

На баловима који су имали ниво, тек да се оправда 
„европски" стил, на програму су, поред српских, биле и 
стране игре: полке, валцери, по два ланса и два кадрила, 
полонца, гранд мазур и брза полка. 








Маскенбал и костимбалови (даме у народној ношњи, 
господа са фраком, смокингом или војном униформом) 
одржавани су током зиме. Од 1930. организују се и дечји 
костимбалови, у организацији Пододбора друштва „Кње- 
гиња Љубица". 

Матинеа (од i6.oo до 20.00 часова) организовала су 
разна друштва и школе, а најотменија су била у хотели- 
ма „Костић" и „Париз“. Дансинг, недељом поподне, био 
је „обавезан". 

Посебна врста забаве били су карневали за време По- 
клада, крајем фебруара или почетком марта, и покладне 
вечери, са традиционалним обичајем „ламкање јаја“. Пр- 
ви карневал у Лесковцу - Женидба Краљевића Марка - 
организовали су и извели чланови СК „Момчило" на 
Покладе 1929. године. 

Лесковчани су славили Ускрс, Божић, Ђурђевдан и дру- 
ге празнике, породичне славе и имендане, ишли на свад- 
бена весеља. Значајан сегмент друштвеног живота били су 
излети, као и летњи провод на омиљеним купалиштима 
у околини. Ишло се, пешке, чезама или шпедитерима, до 
Чукљеника, Вучја и Власотинаца, или возом до Грделице 
и Предејана. На одмор и лечење ишло се у Сијаринску, 


Свесловенски бал Друштво 
књеЈиње Љубице - госпођа и 
госпођица у хотелу „Костић" 
на покладно вече io. марта 
1940. (лево) 

„За успомену и дуго сећање 
са „Жур“-а код 3 . 
Димитријевића на дан беле 
недеље", Лесковац 28. 
сјзебруара 1928. (доле) 

ЗАБАВЕ, ОДМОР И РАЗОНОДА 


Чланови друштва 
„Традиција" у костимима пре 
почетка карневала за време 
Поклада 1938. Димитрије 
Живковић Шкрета стоји иза 
жирафе с краватом и 
шеширом 



Лесковачке балерине, 1928. 

(доле) 

Чланови друштва 
„Традиција" пред почетак 
формирања карневалске 
поворке за време Поклада 
1938. (десно) 


Врањску и Врњачку бању, а у обичне дане у чаршији су 
приређиване богате седељке са незаобилазним ћевапчи- 
ћима, ђувечима, кобасицама и чаршијском питом. 

За најбогатије Лесковчана од средине двадесетих биле 
су популарне посете међународним сајмовима. На сајам 
привреде у Лајпцигу и сајам у Солуну ишло се организо- 
вано преко Удружења индустријалаца или трговаца. 

На Ђурдевдан Лесковчани су масовно излазили на 
уранак у Рудару, Светоилијском парку, на Стрелишту и 
Синковцу. Долазили су пешице или колима, а више по- 

Гаврило - Гаре Цветковић 
Јарсеновски, гвожђарски 
трговац, са женом Савком 
стиже колима у Врањску 
бању 1929. године 


родица и шпедитерским колима. Ишло се на саборе који 
су одржавани од Ускрса до краја августа. Уочи Ђурдев- 
дана кићене су капије и целе ограде гранчицама врбе. 

На кермес (излет у природу) полазило се тако што би 
се прво формирала група код споменика, где је свирала 
и музика - да дође више света. Кермеси су у овом пери- 
оду одржавани у Светоилијском парку, почињали су око 
15-16 часова и трајали до мрака. 

Лесковчани су излазили и на импровизована купа- 
тилишта на Ветерници. Међу њима најпознатија су би- 


Ђурђевдански уранак 
у Рудару, 1936. (лево) 

Екскурзија лесковачких 
привредника у Атини, 
детаљ са Акропоља, 1940. 
(доле) 

ЗАБАВЕ, ОДМОР И РАЗОНОДА 


Породица Жарка Спасића 
на купању у Јужној Морави ■ 
код села Разгојне, 1936. I 
године I 



ла узводно „Ерина воденица" и „Крива врба“ и „Дркине 
врбе“ низводно од града. У самом граду, код „Криве 
врбе“ Градска здравствена задруга, формирана 1923. 
године, подигла је брану и направила мало градско језе- 
ро са плажом. Обале реке су ограђене жицом и крајем 


Лесковчани на реци 
Власини, 1935. 

Излет на Кукавици, Алекса 
Митић Сисалац (други 
здесна седи) са 
пријатељима, 1934. 


јула 1925. године запловили је и седам чамаца. Тако су 
Лесковчани добили прву градску плажу са вештачким 
језером. 

Тридесетих година у Лесковцу се оснивају туристич- 
ке агенције које организују излете по околини (Ниш и 



Лесковачка базен - „плажа“ 
1940, купачи, слева: 

1. Бора (лежи); 2. Бранислав 
Младеновић,учитељ; 

3. Бора Лешњак, избеглица 
из Скопља; 4. Зега, немачки 
тумач; 5. Младен Младеновић 

ЗАБАВЕ, ОДМОР И РАЗОНОДА 



„Лесковачка плажа“, снимци Нишка бања) и вишедневне најчешће за Софију, Солун и 
из1939.године 

На излазу из града према Грделичкој клисури изгра- 
ђен је први базен, познат по имену „Лесковачка плажа“ 
Свечано освећење и отварање обављено је 9. јула i939- 
године. Око базена су направљене дрвене кабине, места 
за сунчање, трамбулине, уведени су тушеви, са водом из 
артеријског бунара, уз обавезно туширање пре уласка у 
базен. 

ЗЛАТНО ДОБА 
ЛТСКОВНА^ 


’■■* J918-1941 '" 

Одевање 
и мода 


ОДЕВАЊЕ И МОДА 



Боривоје Ђорђевић Кукар са 
пријатељем (слева) 


Лесковачки момци 1936. 

године, слева: Душан 
Крњић, трговац, Никола 
Јовановић, индустријалац, 
Благоје Цекић Војводић, 
трговац, Димитрије 
Стаменковић Манчић, 
трговац 



Европска мода стизала је у Лесковац преко трговаца по 
повратку са пословних путовања, ђака и студената шко- 
лованих у неком од градова западне и средње Европе. 
Странице модних ревијалних часописа, као што су „Же- 
на и свет“ и „Илустроване новине", диктирале су нове 
модне трендове. Промене у одевању лако су уочљиве на 
фотографијама из лесковачких фото атељеа: очеви обу- 
чени по турској моди, синови по европској, а даме по 
последњој. 

Нови модни трендови изражавани су и кроз нове 
игре, обичаје и друштвене ритуале. Игре карактеристич- 
не за традиционално друштво, каква су била кола: коко- 
њеште, врањанка, трговачко, шумандинка... све више су 
уступале простор латиноамеричким плесовима и окрет- 
ним играма, од којих су се највише играли: фокстрот, ка- 
дрил, танго, полка, енглески валс, палеглај. Убрзо након 
рата, у Лесковцу је 1921. године, у сали кафане „Каспар", 
отворена школа играња „Омладински цвет“. 

У одевању се строго водило рачуна о томе каква се 
одећа носи преко дана, каква увече, а каква у свечаним 
приликама као што су славе, свадбе или забаве. Гардеро- 
ба се обнављала обично у пролеће, односно за Ускрс, у 
јесен, када су се набављали зимски капути, зимска одећа, 
каљаче и гумене чизме за снег. И обичан свет плитког 
џепа имао је толико да се разликују свакодневна и пра- 
знична одећа и обућа. 

Најпознатији модни салони, по стилу, елеганцији, ма- 
сторству кројача, па и по ценама, били су „Моде салон 
ДИЧЕ“, Модни салон „Пекић“, кројачки салон Живадина 
Спирића, у Улици Краља Петра, и салон шешира „Мар- 
гарита", Милутина и Маргарите Димитријевић-Дамић, у 
палати Лазе Јовановића. Све што је излазило из руку 
ових уметника кројачког заната добијало је највеће оце- 
не од познавалаца моде на лесковачким улицама, кон- 
цертима, на многобројним баловима и забавама којих је 
било током читаве зиме. 


Зб 









Лесковац је волео песму и музику, шалу и провод. На- 
родна песма, посебно севдалинка, негована је у певач- 
ким друштвима - „Бранку", „Братству" и „Биничком" Зна- 
ли су стари Лесковчани и за „ђувеч друштва", у којима су 
се шалили, певали и приповедали и тако разбијали дерт. 
Међу најстаријим „дертли“ певачима се истицао Сотир 
Каписазовић, па ковач Таса Дубравка, берберин Дража 
Живковић, веома цењени „дертли" певач у међуратном 
Лесковцу. Он је певао и веселио се с музиком и онда ка- 


Породица Димитрија 
Димтиријевића Смејурије, 
јесен 1928. године 



Даме са новим фризурама 
1926. године (слева, Тереза 
Станковић, Костадина, Анка 
и Ружица Кражић) 

ОДЕВАЊЕ И МОДА 



Са венчања 1940. године, 
Брана Димитријевић са 
деверушама Катарином и 
Снежаном Димитирјевић 
(лево) 

Лесковачке даме у 
свадбеној поворци, 
тридесете године 20. века 
(Аранђеловић Вукица, Мира 
Зуцкић, Радмила 
Гроздановић и Вера 
Стојановић) (у средини) 


да му је коњ дорча угинуо. Људи су с заносом слушали 
како пева „Станика ми болна, туго, болна легаше" Један 
од најбољих певача и зналца староградских песама био 
је Љубомир Николић Бенић. 

„Време“ је 25. јануара. 1932. године је о Лесковчани- 
ма писало: „Поред пословног и строго званичног живо- 
та, постојао је и један други Лесковац... кара-севдаха, 
кисмет-каксирата, тврдоглавости и ината. То је Ман- 


Лелица Маринковић, 1938. 

(десно) 


Са венчања Михајла и Вере 
Влајчић, детаљ, двориште 
Саборне цркве у Лесковцу, 
1938. 

честар „тесног друштва", убавих паприкаша, ђувеча и 
пуњених паприка, масних пита, љутих кобасица и спе- 
цијалних „ћевапчића" са разним другим мезелуцима. И 
када наиђе то лудо стање карасевдаха све се претвори у 
„добре манџе“ и још боље „пијенл'ке 7 Тек се онда сасвим 
зближе и уз црњак и циганска ћеманета излију своју ду- 
шу или лудују и праве џумбус да се после надугачко и на- 
широко препричава по механама" 

Дан бекрија - „Живео Глуви 
Торник, живели мераклије, 
сурџуклије, сладолеџије, 
доле намћори, угурсузи и 
баксузи", 1938. 

ЗЛАТНО ДОБА 
ЛТСКОВНА^ 


’■■* J918-1941 


Политички 


живот 


политички живот 


Свечана поворка 
званичника, корпорација и 
грађана поводом прославе 
50-годишњице ослобођења 
од Турака, 23. октобар 1927. 


Управа општине града 
Лесковца са одбором и 
грађанством на дан рушења 
старог главног моста на 
Ветерници, 2i. јула 1934. 





















Када је створена Краљевине СХС i. децембра 1918. Леско- 
вац је као варошко насеље остао административни цен- 
тар лесковачког среза, који је припадао врањском окру- 
гу и са 13.721 становника, према попису из 1921, био двана- 
еста варош по величини у границама ондашње Србије. 

Град се 1931. године простирао на 2,4 km^ и имао је 74 
улице, 3.548 кућа и 17.636 становника (94% православна, 
5% муслимана, i% Јевреја). Био је седиште многих инсти- 
туција: Среског начелства, Окружног и Среског суда, 
Главног одељка финансијске контроле, Пореске управе, 
Шумске управе, Монополског стоваришта итд. Од соци- 
јалних установа, имао је Окружни уред за осигурање 
радника, од здравствених, Градску болницу са три лека- 
ра, уредску амбуланту са пет лекара, један приватни са- 
наторијум, пет апотека и две дрогерије, Приватну прак- 
су вршило је десет лекара, два зубара, три бабице и један 
ветеринар, У граду су биле две православне цркве, џа- 
мија и синагога. 

Упркос непрекидној и беспоштедној политичкој бор- 
би за власт у граду, општинске власти су делимично 
успевале да мењају лице града и модернизују живот ста- 



| Краљ Александар са 
пратњом на свечаном 
освећењу Саборне цркве у 
Лесковцу 21. септембра 1931. 

политички живот 


Сатирични памфлет са 
карикатуром Тодора 
Тонића,посланичког 
кандидата на листи Милана 
Стојадиновића, 
парламентарни избори 
децембра 1938. 

новника. Поред бриге око решавања комуналних про- 
блема и традиционалне борбе са беспарицом, општин- 
ске власти су водиле рачуна о социјалној помоћи сирот- 
њи и избеглицама. У приоритете је спадала и редовна 
контрола промета животних намирница и одређивања 
њихових цена, јер је то био један од начина да се допуни 
хронично празна општинска каса. 

Парламентарни избори у Краљевини Југославији из- 
међу два светска рата одржани су седам пута: четири пу- 
та у Краљевини СХС у периоду грађанског парламента- 
ризма (1918-1929) и три пута у Краљевини Југославији у 
периоду од 1929-1941. Исто толико пута одржани су и 
општински избори. 

У Лесковцу су се за водећу улогу бориле Радикална и 
Демократска странка, мењајући се на власти од избора 
до избора. Ове странке имале су предност над осталим 
странкама захваљујући масовној подршци бирачког те- 
ла на читавом лесковачком подручју. Комунистичка 
партија Југославије, која до забране деловања, доноше- 
њем Закона о заштити државе 1921. имала снажан утицај 
на политички живот (1920. однела је победу на општин- 
ским и парламентарним изборима у лесковачком крају). 

Бирачи пред посланичком 
канцеларијом „татка на 
народ“ Тодора Тонића, 
децембра 1938. 


од 1923. године делује као НРПЈ, без већег успеха. Много 
слабије се осећао политички утицај Земљорадничке и 
Републиканске странке. 

Скупштински и општински избори у Краљевини Југо- 
славији одржани су три пута. На свим парламентарним 
изборима у лесковачком срезу, који је тада припадао 
Вардарској бановини, убедљиву победу однеле су зе- 
маљске изборне листе владиних странака. Такође, на 
општинским изборима у сеоским општинама побеђива- 
ли су кандидати владиних странака: Југословенске наци- 
оналне странке на изборима 1933- и 1934- и Југословен- 
ске радикалне заједнице 1936. године. 

ЗЛАТНО ДОБА 
. ЛТСКОВНА^ 


'■■* J918.1941 


Привреда 


ПРИВРЕДА 


Панорама Лесковца, 
разгледница из 1930. 



Млин Живка Стоиљковића у 
Лесковцу 



Фабрика металног 
намештаја, сапуна и 
парфимерије Трајка 
Ђорђевића Кукара у 
Лесковцу, Улица краља 
Петра Првог 

Ca сајма у Београду, штанд 
Фабрике сапуна и 
парфимерије Јована 
Влајчића и синова, 1938. 



Комерцијално возило 
Фабрике сапуна и 
парфимерије Јована 
Влајчића и синова, Београд 
1937 - 

ПРИВРЕДА 


Београду 1929, штанд 
Фабрике пољопривредних 


Са сајма пољопривреде у 


Младеновића, Лесковац 


справа Дочића и 



У периоду између два светска рата Лесковац постаје је- 
дан од већих индустријских центара у земљи. Поред тек- 
стилне индустрије развија се метална, млинска и кера- 
мичка индустрија, затим индустрија гуме, намештаја, 
парфимерије, зејтина и пива. Лесковачки инустријалци 
оснивају велика предузећа и фабрике и изван овог инду- 
стријског подручја у Београду, Параћину, Куманову, Ско- 
пљу, Тетову и Приштини. Такође Лесковац је постао ве- 
лики трговачки и занатски ценар. На лесковачкој желе- 
зничкој станици број вагона разне робе пење се и равна 
са бројем становника. Годишњи обрт је, дакле, 15.000 ва- 
гона, а у сезони достиже 2.000 вагона месечно. По днев- 
ном промету и приходу, лесковачка железничка станица 
је била најрентабилнија станица јужно од Београда. 

Посебан печат привредном живот Лесковца давале су 
лесковачке банке и кредитни заводи. Тридесетих година 
било је девет банака са 39 милиона динара уплаћеног ка- 
питала, са модерним начином пословања и све већим 
улагањем у индустрију путем кредита, акција и учешћа у 
управљању у предузећима. Типичан пример таквог по- 
словања су Лесковачка централна и лесковачка при- 
вредна банка које су имале сопствена предузећа и по- 
слове на целој територији вардарске бановине. 

ЗЛАТНО ДОБА 



•• 1918.1941 



МЛИН ЗА ПРОИЗеОДЊУ АЛЕВЕ ПАПРИКЕ 

СТОЈДНА ХАЏИ ЧИЧАНОВИЋА 

~ ЛЕСКОВЛи - 

Чекаами нОЈђ Плшт. ЦЈпдирмице Бе”РЈД flp- 5^.156 


Привредни напредак Лесковца између два светска ра- 
та најбоље илуструју речи савременика из 1932. године 
да се „у Лесковцу у послератним годинама развила инду- 
стрија невероватном, американском брзином. Иако ле- 
жи ова варош усред провинције... она је врло брзо по- 
стала најважнији индустријски центар на територији 
предратне Србије”. 


Меморандум Млина за 
производњу алеве паприке 
Стојана Чичановића 
Лесковац 



Управни - есконтни и 
назорни одбор Омладинске 
задруге за кредит и штедњу 
у Лесковцу 1934. године 

